Diari Oficial de la Generalitat Valenciana


Sumari del DOGV 3024, del 30-06-1997 (1997/7671)

ACORD de 13 de març de 1997, de la Comissió Territorial d'Urbanisme de València, relatiu a la correcció d'errada material "estudi de detall, parcel·la 17, racó-2" del Pla General d'Ordenació Urbana (a partir d'ara PGOU) de Cullera.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7671


Data del document
:   13-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 13 de març de 1997, de la Comissió Territorial d'Urbanisme de València, relatiu a la correcció d'errada material "estudi de detall, parcel·la 17, racó-2" del Pla General d'Ordenació Urbana (a partir d'ara PGOU) de Cullera.  
La Comissió Territorial d'Urbanisme de València, en sessió celebrada el 13 de març de 1997, va adoptar el següent acord:  
 Vist l'expedient enviat per l'Ajuntament de Cullera, relatiu a la correcció d'errada material "estudi de detall, parcel·la 17, racó-2" del PGOU, i d'acord amb els següents:  
Antecedents de fet  
Primer  
 L'expedient administratiu consta d'acord plenari municipal, adoptat en sessió realitzada el 16 de desembre de 1996, pel qual s'acordava procedir a la reparació d'una errada material detectada en el PGOU vigent de Cullera.  
Segon  
 Cullera compta amb un PGOU aprovat definitivament pel conseller d'Obres Públiques, Urbanisme i Transports el 19 de maig de 1995, on figura en l'annex 7 de les Normes Urbanístiques que s'assumia el planejament vigent per a la zona racó-2, el qual estava constituït pel pla parcial aprovat definitivament el 26 d'abril de 1988 i l'estudi de detall aprovat definitivament el 31 de gener de 1989.  
Tercer  
 La Comissió Informativa de la Comissió Territorial d'Urbanisme de València, en sessió realitzada el 5 de març de 1997, va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
 L'expedient està complet, ja que s'ha tramitat d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon  
 L'objecte d'aquest expedient és la correcció d'una errada material que consisteix en l'omissió, per a la zona racó-2, que el planejament assumit per a aquest lloc està compost per l'estudi de detall aprovat definitivament el 24 de maig de 1991, a més dels que es recullen en l'annex 7 de les Normes Urbanístiques, sense que existesca en cap moment alteració en el repartiment dels beneficis i càrregues, ni addicions d'aprofitament.  
Tercer  
 Dels antecedents existents es dedueix la inequívoca voluntat del planificador d'incloure entre les figures de planejament assumit el mencionat estudi de detall, aspecte posat de relleu en l'informe de l'arquitecte municipal de data 18 de gener de 1995 (que resolia les al·legacions presentades) i en el conveni subscrit per l'ajuntament i els interessats en el pla parcial, de data 4 de desembre de 1986, en el qual es posa de manifest la necessitat d'incorporar al planejament que es revisen les determinacions del planejament de la zona.  
Quart  
 Per tot això s'aprecia que aquesta reparació no suposa l'exercici d'un judici valoratiu, ni tampoc una alteració fonamental del contingut de l'acte, sinó que ens trobem davant la rectificació d'una equivocació evident, ja que amb la rectificació l'acte continua subsistint amb idèntic contingut dispositiu.   
Cinquè  
 La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions i correcció d'errades materials- de municipis de menys de 50.000 habitants, d'acord amb el que disposa l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
 A la vista del que antecedeix, la Comissió Territorial d'Urbanisme de València acorda: aprovar la rectificació d'errada material existent en el PGOU de Cullera, que consisteix en la inclusió com a planejament assumit per a la zona racó-2 de l'estudi de detall aprovat definitivament el 24 de maig de 1991.  
 L'Ajuntament de Cullera haurà de notificar el contingut d'aquest acord a tots els particulars interessats en l'expedient de referència.  
 Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
 Tot això, sense perjudici que puga exercitar qualsevol altre recurs que considere oportú.  
València, 13 de març de 1997.- El secretari de la Comissió Territorial d'Urbanisme: José Manuel Palau Navarro.